Kamu bisa jelasin ke aku soal Pertempuran Selat Denmark dalam bahasa melayu?

Pertempuran Selat Denmark adalah satu peperangan laut pada 24 Mei 1941 dalam Perang Dunia II, antara kapal-kapal Royal Navy dengan Kriegsmarine Jerman. Kapal tempur British  dan kruiser tempur  melawan kapal tempur Jerman  dan kruiser berat , yang cuba melolos masuk kedalam Atlantik Utara untuk menyerang kapal-kapal dagang Bersekutu (Operasi Rheinübung).

Kurang dari 10 minit selepas British melepaskan tembakan, satu bedilan dari Bismarck mengenai stor simpanan peluru Hood di bahagian buritan. Sejurus selepas itu, Hood meletop dan tenggelam dalam masa tiga minit, mengorbankan 1418 anak kapalnya dengan hanya tiga anak kapal yang terselamat. Prince of Wales terus berbalas tembakan dengan Bismarck tetapi mengalami kerosakan serius pada meriam utamanya. Kapal tempur British ini baru sahaja disiapkan pada akhir Mac 1941, dan menggunakan turet meriam berkembar empat laras yang tidak boleh diharapkan. Oleh itu, Prince of Wales segera menghentikan pertempuran. Peperangan itu dianggap satu kemenangan taktikal bagi pihak Jerman tetapi kesannya adalah pendek; kerosakan yang berlaku pada tangki bahan api di bahagian depan Bismarck memaksa pembolosan diabaikan dan satu cubaan untuk melepaskan diri ke tempat limbungan kering di Perancis taklukan Jerman, menghasilkan kemenangan operasional bagi British. Berang dengan kehilangan Hood, sebuah pasukan besar British mengejar dan menenggelamkan Bismarck tiga hari kemudian.